Държавен вестник, бр. 77, 2013 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  77
2. за програмна акредитация на профе­
сионални направления, на специалности 
от регулираните професии и на докторски 
програми – 12 месеца преди изтичането на 
срока на предходната програмна акредитация, 
посочен в решението на Акредитационния 
съвет на НАОА по чл. 83, ал. 3, т. 1 от Закона 
за висшето образование;
3. за акредитация на новооткрито основно 
звено, филиал, професионално направление, 
специалност от регулираните професии или 
докторска програма – преди датата на изти­
чане на срока, посочен в решението на Ак­
редитационния съвет на НАОА (постоянната 
комисия на НАОА) по чл. 84, ал. 2 от Закона 
за висшето образование.
Чл. 137. (1) Искането за откриване на 
процедура за акредитация се придружава от:
1. доклад-самооценка, съдържащ и коли­
чествена информация за изпълнение на крите­
риите на НАОА за съответния вид процедура, 
и документация към него;
2. доклад от Академията за изпълнение на 
задължителните препоръки на НАОА, дадени 
с решение от предходната процедура и от осъ­
ществени процедури за следакредитационно 
наблюдение и контрол;
3. протокол от решението на Академич­
ния съвет за приемане на документацията 
по т. 1 и 2;
4. информация от Академията за нейната 
структура в съответствие със Закона за вис­
шето образование; 
5. мотивирано предложение от Академията 
за съответния капацитет при акредитация на 
професионално направление или на специал­
ност от регулираните професии, разпределен 
по образователно-квалификационни степени 
и по форми на обучение.
(2) Докладът-самооценка за институцио­
нална акредитация включва информация за:
1. вътрешната система за оценяване и под­
държане качеството на образованието;
2. процедурите за одобряване, наблюдение и 
обновяване на учебните планове и програми;
3. процедурите за предприемане на дейст­
вия във връзка и по повод на резултатите от 
програмната акредитация, както и от други 
външни независими проверки;
4. цялостното ръководство и контрол на 
процесите на оценяване в Академията;
5. управлението на системата за натрупване 
и трансфер на кредити;
6. управлението на сътрудничеството с 
други висши училища и организации;
7. поддръжката, управлението и развитието 
на материалната база на Академията;
8. научноизследователската дейност на ака­
демичния състав и участието на обучаваните 
в тази дейност.
(3) Докладът-самооценка за програмна 
акредитация на определено професионално 
направление, на специалност от регулираните 
професии или на докторска програма включва 
информация за:
1. структурата, организацията и съдържа­
нието на учебните планове и програми;
2. профила и квалификацията на препода­
вателския състав;
3. материално-техническата осигуреност 
на обучението;
4. методите на преподаване и оценяване 
постиженията на слушателите, студентите и 
докторантите;
5. управлението на качеството на образо­
ванието;
6. научноизследователската дейност на ака­
демичния състав и участието на слушателите, 
студентите и докторантите в нея.
Чл. 138. Исканията и придружаващите 
ги документи се изготвят в съответствие с 
критериите, процедурите и свързаната с тях 
документация, приета от Акредитационния 
съвет на НАОА и утвърдена от председателя 
на НАОА.
Чл. 139. Академията може да поиска от 
НАОА оценяване на проекти за откриване 
на основни звена, филиали, професионални 
направления и специалности от регулираните 
професии.
Чл. 140. За членове на постоянните комисии 
на НАОА с решение на Академичния съвет 
се номинират кандидати, които:
1. са хабилитирани лица;
2. са специалисти в областта на висшето 
образование, за която се предлагат;
3. не заемат длъжностите началник и за­
местник-началник на Академията, декан или 
директор на филиал.
Г л а в а  д е с е т а
ЛОГИСТИКА
Чл. 141. Логистичното осигуряване на 
Академията обхваща дейностите за: осигуря­
ване и обслужване на личния състав, анализ, 
планиране, заявяване, доставяне, съхраняване, 
транспортиране, разпределяне и техническа 
поддръжка на материалните средства, екс­
плоатация, поддържане и ремонт на инфра­
структурата и противопожарната безопасност.
Чл. 142. Логистичното осигуряване на 
Академията се организира съгласно действа­
щото законодателство в Република България, 
актове на министъра на отбраната и заповеди 
на началника на Академията.
Чл. 143. (1) Ръководството и контролът на 
логистичното осигуряване в Академията се 
осъществяват от началника на Академията.
(2) Изпълнението на логистичните дейности 
в Академията се възлага на структури, отго­
варящи за логистичното осигуряване.
(3) Структурите, отговарящи за логистич­
ното осигуряване, се ръководят от началници, 
непосредствено подчинени на заместник-на­
чалник на Академията.
Чл. 144. (1) Инфраструктурата на Акаде­
мията включва предоставени за управление 
или ползване недвижими имоти.